Toepolef Tu-28

Die Toepolef Tu-28 is 'n Sowjetse langstrek-vegvliegtuig wat meestal in 'n onderskeppingsrol gebruik is. Die verslagnaam wat Navo aan die vliegtuig toegeken het, is Fiddler. Dit is die grootste onderskeppingsvliegtuig wat ooit gebou is. Die Tu-28 is ontwerp om Westerse missieldraende vliegtuie te onderskep voor hulle hul missiele kon afvuur. Dit is ontwerp om in alle weerstoestande te kan vlieg. Dit het 'n togafstand van oor die 3 000 km gehad en is gebruik om die noorde van die Sowjetunie te beskerm. Die Tu-28 was bewapen met vier AA-5 Ash lug-tot-lugmissiele.

Produksie het in die begin van die 1960's begin en dit is eers in die middel van die 1960's in diens gestel. Die Weste het eers van die vliegtuig kennis geneem in 1967 tydens 'n Sowjet-lugskoudag. Dit het 'n bemanning van twee in tandem gedra. Die vliegtuig is in 1992 uit diens onttrek en met die MiG-31 vervang.

 Tegniese besonderhede 
+ Besonderhede van die Toepolef Tu-28P: Item Statistiek Aantal motors 2 Tipe motor Straalmotor Vervaardiger Lyulka AL-21F-turbostraal met nabrander. Kraglewering per motor 11 200 kg stukrag Vlerkspan 18,1 m Lengte 27,2 m Hoogte 7,0 m Vlerkoppervlakte 80,0 m2 Maks. opstygmassa 40 000 kg Maks. snelheid 1 850 km/h Operasionele hoogte 20 000 m Togafstand 5 000 km Klimvermoë 7 500 m per minuut Bewapening Vier AA-5 Ash-lug-tot-lugmissiele

 Sien ook 
 Lys van vegvliegtuie

 Bron 
 Crosby, Francis: THE WORLD ENCYCLOPEDIA OF FIGHTERS & BOMBERS. 2015. 

Kategorie:Vegvliegtuie
Kategorie:Russiese wapentuig